
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2642 

6 Οκτωβρίου 2014 


ΑΠΟΦΑΣΕΙ Σ 

Αριθμ. 35829 

Περιεχόμενο, δομή, τρόπος υποβολής, όργανα σύντα¬ 
ξης, ελέγχου και αξιολόγησης, διαδικασία κατάρτι¬ 
σης, παρακολσύθησης και αξιολόγησης των Πενταε¬ 
τών Επιχειρησιακών Προγραμμάτων των Οργανισμών 
Τοπικής Αυτοδιοίκησης (Ο.Τ.Α) β' βαθμού για την πε¬ 
ρίοδο 2014-2019. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Την παράγραφο 2 του άρθρου 268 του Ν. 3852/2010 
(ΦΕΚ Α' 87/7.6.2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πράγραμμα 
Καλλικράτης». 

2. Την αριθμ. 74754/2010 (ΦΕΚ Β' 2043/30.112.2010) 
υπουργική απάψαση «Περιεχάμενο, δομή, τρόπος υπο¬ 
βολής, όργανα και διαδικασία κατάρτισης, παρακσλσύ- 
θησης και αξισλάγησης των πενταετών Επιχειρησιακών 
Προγραμμάτων των Οργανισμών Τσπικής Αυτσδισίκη- 
σης (Ο.Τ.Α) β' βαθμσύ». 

3. Τις διατάξεις ταυ Ν. 4269/2014 (ΦΕΚ Α' 142/28.6.2014) 
«Χωρσταξική και Πσλεοδομική μεταρρύθμιση - Βιώσιμη 
Ανάπτυξη». 

4. Τις διατάξεις ταυ άρθρσυ 90 ταυ Κώδικα Νσμοθε- 
σίας για την Κυβέρνηση και τα Κυβερνητικά Όργανα 
πσυ κυρώθηκε με τσ άρθρο πρώτο του Π.Δ/τος 63/2005 
(ΦΕΚ Α' 98/22.4.2005). 

5. Το Π.Δ. 65/2011 (ΦΕΚ Α' 147/27.6.2011), «Διάσπαση τσυ 
Υπουργείσυ Εσωτερικών, Αποκέντρωσης και Ηλεκτρσ- 
νικής Διακυβέρνησης στα Υπσυργεία α) Εσωτερικών 
και β) Διοικητικής Μεταρρύθμισης και Ηλεκτρσνικής 
Διακυβέρνησης». 

6. Τσ Π.Δ. 89/2014 (ΦΕΚ Α' 134/10.6.2014) «Δισρισμός, 
Υπουργών, Αναπληρωτών Υπουργών και Υφυπουργών». 

7. Την αριθμ. 490/2014 (ΦΕΚ Β' 2110 /1.8.2014) «Καθορι- 
σμάς αρμοδιοτήτων του Αναπληρωτή Υπουργού Εσω¬ 
τερικών, Θεάφιλσυ Αεσνταρίδη». 

8. Τις διατάξεις του άρθρου 3 παρ. γ. της αριθμ. 
32797/2013 (ΦΕΚ Β' 2139/30.8.2013) κοινής υπουργικής 
απάφασης των Υπουργών Οικονομικών, Εσωτερικών, 
Διοικητικής Μεταρρύθμισης και Ηλεκτρονικής Διακυ¬ 
βέρνησης «Αναδιάρθρωση της Γ ενικής Διεύθυνσης Οι- 
κσνσμικών Υπηρεσιών του Υπουργείου Εσωτερικών». 


9. Το γεγονάς ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Καθορίζουμε το περιεχάμενο, τη δομή τον τράπο υπο¬ 
βολής, τα όργανα σύνταξης, ελέγχσυ και αξιολόγησης, 
τη διαδικασία κατάρτισης, παρακολούθησης και αξιολό¬ 
γησης των Πενταετών Επιχειρησιακών Προγραμμάτων 
και των Ετήσιων Προγραμμάτων Δράσης των Οργανι¬ 
σμών Τοπικής Αυτοδιοίκησης (Ο.Τ.Α.) β' βαθμού για την 
περίοδο 2014-2019 ως εξής: 

ΜΕΡΟΣ Α: 

ΠΕΡΙΕΧΟΜΕΝΟ, ΔΟΜΗ 

ΠΕΝΤΑΕΤΩΝ ΕΠΙΧΕΙΡΗΣΙΑΚΩΝ ΠΡΟΓΡΑΜΜΑΤΩΝ 

Άρθρο 1 

Περιεχόμενο Πενταετών Επιχειρησιακών 
Πρσγραμμάτων 

Τα Πενταετή Επιχειρησιακά Πρσγράμματα συνιστσύν 
ολσκληρωμένα πρσγράμματα περιφερειακής και σρ- 
γανωτικής - λειτουργικής ανάπτυξης Ο.Τ.Α. β' βαθμού. 
Αφορούν στις αναπτυξιακές υπσδομές και επενδύσεις 
καθώς και στη βελτίωση της υφιστάμενης λειτσυργίας 
των Περιφερειών και των Νσμικών Προσώπων τους. Εί¬ 
ναι προγράμματα, πολυτομεακού χαρακτήρα, με εύρος 
θεματικών αντικειμένων αντίστοιχου των αρμοδιοτήτων 
τους. 

Για την κατάρτισή τους λαμβάνονται απαραίτητα υπ’ 
άψη οι κατευθύνσεις τσυ αναπτυξιακσύ σχεδιασμσύ σε 
εθνικά και περιφερειακά επίπεδο, ο υφιστάμενος χωρο¬ 
ταξικός και πολεοδομικός σχεδιασμός, η μακροπεριφε- 
ρειακή στρατηγική, οι προτεραιότητες που απορρέουν 
από θεσμοθετημένα χρηματοδοτικά μέσα, τα Πενταε¬ 
τή Επιχειρησιακά Προγράμματα των Δήμων καθώς και 
άλλα γενικά ή ειδικά αναπτυξιακά προγράμματα, πολι¬ 
τικές και στρατηγικές που επηρεάζουν τη διάρθρωση 
και ανάπτυξη τσυ χώρου της περιφέρειας. 

Άρθρο 2 

Δομή των Πενταετών Επιχειρησιακών Προγραμμάτων 

Τ α Πενταετή Επιχειρησιακά Προγράμματα έχουν ενι¬ 
αία δομή, συγκράτηση και λογική που διέπει το σύνολο 
των διοικητικών και γεωγραφικών υποενοτήτων της 
Περιφέρειας και περιλαμβάνουν: 

1. Στρατηγικό Σχέδιο. 

2. Επιχειρησιακό Σχέδιο 

3. Πενταετές Πρόγραμμα Δράσεων και Οικονομικό 
Πρόγραμμα 

4. Δείκτες Παρακολούθησης και Αξιολόγησης. 

1. Στρατηγικό Σχέδιο 
Στο Στρατηγικό Σχέδιο: 

α. αποτυπώνονται τα χαρακτηριστικά της γεωγρα¬ 
φικής ενότητας της Περιφέρειας, τα χαρακτηριστικά 
της ίδιας της Περιφέρειας και των Νομικών Προσώπων 
της, ως οργανισμών και αξιολογείται η υφιστάμενη κα¬ 
τάσταση, 

β. διατυπώνεται το αναπτυξιακό όραμα της Περιφέρει¬ 
ας και οι κατευθυντήριες αρχές, που πρέπει να διέπουν 
τον τρόπο λειτουργίας της και τον τρόπο διοίκησης των 
υποθέσεων περιφερειακού επιπέδου, 
γ. προσδιορίζεται η στρατηγική της Περιφέρειας προ- 
κειμένου να επιτευχθεί το όραμά της. 

2. Επιχειρησιακά Σχέδιο 
Στο Επιχειρησιακό Σχέδιο 

α. προσδιορίζονται οι αναπτυξιακές προτεραιότητες, 
σύμφωνα με τις οποίες διαρθρώνεται το Πενταετές 
Επιχειρησιακό Πρόγραμμα, λαμβάνοντας υπόψη τις εθνι¬ 
κές (τομεακές και περιφερειακές) αναπτυξιακές προ¬ 
τεραιότητες και τα θεσμοθετημένα εργαλεία χωρικού 
σχεδιασμού καθώς και την προώθηση της μακροπεριφε- 
ρειακής στρατηγικής. Οι αναπτυξιακές προτεραιότητες 
της Περιφέρειας διατυπώνονται με τη μορφή αξόνων οι 
οποίοι εξειδικεύονται περαιτέρω σε μέτρα, 
β. κάθε μέτρο εξειδικεύεται σε στάχους. Προκειμένου 
να επιτευχθούν οι στόχοι του κάθε μέτρου, κάθε υπη¬ 
ρεσία καταρτίζει αρμοδίως Σχέδια Δράσης. Οι δράσεις 
είναι δυνατό να είναι κατηγορίες έργων ή μεγάλα έργα 
ή επαναλαμβανόμενες λειτουργίες των υπηρεσιών και 
των οργάνων διοίκησης, 

γ. προσδιορίζονται δράσεις υπερτοπικής σημασίας 
και προώθησης διαπεριφερειακών και διαβαθμιδικών 
συνεργασιών διασφαλίζοντας τις αρχές της πολυεπί- 
πεδης διακυβέρνησης. 

Υπεύθυνοι υλοποίησης των δράσεων μπορεί να είναι 
υπηρεσίες της Περιφέρειας και των Νομικών Προσώπων 
της. ή άλλες δομές που ορίζονται ως φορείς υλοποίη¬ 
σης στις συμβάσεις συνεργασίας της Περιφέρειας, με 
άλλους φορείς. 

3. Πενταετές Πρόγραμμα Δράσεων - Οικονομικά Πρά- 
γραμμα 

Στο Πενταετές Πρόγραμμα Δράσεων και στο Οικο¬ 
νομικά Πρόγραμμα: 

α. ομαδοποιούνται και ελέγχονται οι δράσεις για την 
επίτευξη των στόχων του κάθε μέτρου, 
β. ιεραρχούνται, προγραμματίζονται οι δράσεις και 
καθορίζεται το χρονοδιάγραμμα υλοποίησής τους, 
γ. συσχετίζονται οι δράσεις με οικονομικές πηγές και 
συμπληρώνεται σχετικό έντυπο-πίνακας προγραμμα¬ 
τισμού, 

δ. καταγράφονται οι συνολικά διαθέσιμοι πόροι ανά 
πηγή χρηματοδότησης και οι προϋποθέσεις άντλησης 
άπως υπολογίζονται κατά τη χρονική περίοδο κατάρ¬ 
τισης του επιχειρησιακού σχεδίου, 
ε. εκτιμώνται τα έσοδα της Περιφέρειας και των Νο¬ 
μικών Προσώπων της, ανά πηγή χρηματοδάτησης για 
κάθε έτος της πενταετίας, 
στ. υπολογίζονται συνοπτικά οι λειτουργικές και οι 


επενδυτικές δαπάνες των δράσεων του προγράμματος 
για κάθε έτος της πενταετίας, 

ζ. καταρτίζονται οι χρηματοδοτικοί πίνακες του προ¬ 
γράμματος ανά έτος και πηγή χρηματοδότησης. 

4. Δείκτες Παρακολούθησης και Αξιολόγησης του 
προγράμματος 

Για την παρακολούθηση του Πενταετούς Επιχειρησι¬ 
ακού Προγράμματος καταρτίζονται Δείκτες Παρακο¬ 
λούθησης και Αξιολόγησης οι οποίοι διακρίνονται σε 
Δείκτες Εισροών, Εκροών και Αποτελέσματος. 

Οι Δείκτες αξιοποιούνται για την ποσοτικοποίηση των 
στόχων, προκειμένου αυτοί να καταστούν μετρήσιμοι. 

Σε κάθε Δείκτη αντιστοιχίζεται μια τιμή- στόχος για 
κάθε δράση. 

ΜΕΡΟΣ Β: 

ΟΡΓΑΝΑ ΚΑΙ ΔΙΑΔΙΚΑΣΙΑ ΚΑΤΑΡΤΙΣΗΣ, 
ΠΑΡΑΚΟΑΟΥΘΗΣΗΣ ΚΑΙ ΑΞΙΟΑΟΓΗΣΗΣ 
ΤΩΝ ΠΕΝΤΑΕΤΩΝ ΕΠΙΧΕΙΡΗΣΙΑΚΩΝ ΠΡΟΓΡΑΜΜΑΤΩΝ 
ΤΩΝ ΟΤΑ Β' ΒΑΘΜΟΥ 

Άρθρο 3 

Όργανα κατάρτισης του Πενταετούς Επιχειρησιακού 
Προγράμματος της Περιφέρειας 

Η κατάρτιση του Πενταετούς Επιχειρησιακού Προ¬ 
γράμματος της Περιφέρειας πραγματοποιείται μέσα 
στους πρώτους εννέα μήνες της περιφερειακής περιό¬ 
δου από την Εκτελεστική Επιτροπή. 

Για το σκοπό αυτό η Διεύθυνση Αναπτυξιακού Προ¬ 
γραμματισμού, συντάσσει σχέδιο Πενταετούς Επιχει¬ 
ρησιακού Προγράμματος σε συνεργασία με τα άργανα 
της διοίκησης, τις υπηρεσίες της Περιφέρειας, το Πε¬ 
ριφερειακά Ταμείο Ανάπτυξης (Π.Τ.Α.) και τα Νομικά 
Πρόσωπα της Περιφέρειας. 

Άρθρο 4 

Διαδικασία κατάρτισης - Τράπος Υποβολής 
Πενταετούς Επιχειρησιακού Προγράμματος 

Το Πενταετές Επιχειρησιακό Πρόγραμμα καταρτίζεται 
ως ακολούθως: 

α. Στρατηγικό Σχέδιο 

1. Η Διεύθυνση Αναπτυξιακού Προγραμματισμού της 
Περιφέρειας συγκεντρώνει τα απαιτούμενα στοιχεία 
από τις υπηρεσίες της Περιφέρειας, το Περιφερεια¬ 
κό Ταμείο Ανάπτυξης, τα Νομικά Πρόσωπά της καθώς 
επίσης και τις συντονιστικές επιτροπές των Μητροπο- 
λιτικών Περιφερειών του άρθρου 212 του Ν. 3852/2010, 
σχετικά με την υφιστάμενη κατάσταση και τις προτά¬ 
σεις τους για τις αναπτυξιακές προτεραιάτητες της 
Περιφέρειας και συντάσσει σχέδιο του πρώτου τμήμα¬ 
τος του Πενταετούς Επιχειρησιακού Προγράμματος, το 
Στρατηγικό Σχέδιο της Περιφέρειας (Μέρος Α', άρθρο 
2, παράγραφος 1) το οποίο υποβάλλει στην Εκτελεστική 
Επιτροπή. 

2. Η Εκτελεστική Επιτροπή πριν εισηγηθεί το Στρατη¬ 
γικό Σχέδιο στο Περιφερειακό Συμβούλιο συνεργάζεται 
με τους Δήμους της εδαφικής επικράτειας της Περιφέ¬ 
ρειας στη βάση των Πενταετών Επιχειρησιακών Προ¬ 
γραμμάτων τους για τη διασφάλιση του συντονισμού 
των δράσεων Περιφερειακής και Τοπικής Ανάπτυξης 
και την προώθηση τυχάν διαβαθμιδικών συνεργασιών. 

3. Η Εκτελεστική Επιτροπή εισηγείται το παραπάνω 
Σχέδιο στο Περιφερειακό Συμβούλιο για συζήτηση και 
ψήφιση. 

4. Το εγκεκριμένο από το Περιφερειακό Συμβούλιο 
Στρατηγικό Σχέδιο, τίθεται προς συζήτηση στην Περι¬ 
φερειακή Επιτροπή Διαβούλευσης και παράλληλα δη¬ 
μοσιοποιείται για διαβούλευση, τουλάχιστον επί δύο (2) 
εβδομάδες, στην ιστοσελίδα της Περιφέρειας, καθώς και 
σε κάθε άλλο πρόσφορο μέσο. Κατά τη διάρκεια της 
περιόδου δημοσιοποίησης υποβάλλονται προτάσεις, εγ- 
γράφως ή ηλεκτρονικά, από πολίτες ή ενώσεις πολιτών 
και από τοπικούς, κοινωνικούς και οικονομικούς φορείς. 
Με απόφαση του Περιφερειάρχη μπορεί να οργανωθεί 
ημερίδα, θεματικές συναντήσεις, δημόσια συζήτηση και 
όποια άλλη ενέργεια διαβούλευσης κρίνεται αναγκαία. 

β. Επιχειρησιακό Σχέδιο -Πενταετές Πρόγραμμα Δρά¬ 
σεων - Οικονομικό Πρόγραμμα Δείκτες Αξιολόγησης 

1. Οι υπηρεσίες της Περιφέρειας, οι Επιτροπές, το Πε¬ 
ριφερειακό Ταμείο Ανάπτυξης και τα Νομικά Πρόσωπά 
της, αφού λάβουν υπόψη τους το εγκεκριμένο Στρατηγικό 
Σχέδιο, το οποίο αποτελεί προπαρασκευαστική πράξη της 
διαδικασίας κατάρτισης του Πενταετούς Επιχειρησιακού 
Προγράμματος, προτείνουν, με γραπτή εισήγησή τους, κατ’ 
αντιστοιχία προς τους στόχους του Στρατηγικού Σχεδίου 
τους Άξονες και τα Μέτρα του Επιχειρησιακού Σχεδίου, 
τους στόχους της κάθε υπηρεσίας για την επόμενη περί¬ 
οδο και τις δράσεις για την επίτευξη των στόχων αυτών, 
ιεραρχημένες κατά σειρά προτεραιότητας. 

2. Το Διοικητικό Συμβούλιο του κάθε Νομικού Προσώ¬ 
που της Περιφέρειας, εντός μιας (1) εβδομάδας από την 
εισήγηση των υπηρεσιών του, λαμβάνει απόφαση για 
τους στόχους και τις δράσεις που το αφορούν. 

3. Η Διεύθυνση Αναπτυξιακού Προγραμματισμού της 
Περιφέρειας επεξεργάζεται τις προτάσεις των υπηρεσι¬ 
ών, του Περιφερειακού Ταμείου Ανάπτυξης τις αποφά¬ 
σεις των Νομικών Προσώπων της Περιφέρειας και τις 
προτάσεις που προέκυψαν από τη διαδικασία διαβού¬ 
λευσης και συντάσσει το Επιχειρησιακό Σχέδιο το οποίο 
συνοδεύεται από το Πενταετές Πρόγραμμα Δράσεων, το 
Οικονομικό Πρόγραμμα και τους Δείκτες Αξιολόγησης 
τα οποία υποβάλει στην Εκτελεστική Επιτροπή. 

4. Η Εκτελεστική Επιτροπή εισηγείται τα ανωτέρω 
στο Περιφερειακό Συμβούλιο για συζήτηση και ψήφιση, 
επισυνάπτοντας τις αποφάσεις των Νομικών Προσώπων 
της Περιφέρειας. 

5. Για τον έλεγχο νομιμότητας, υποβάλλεται στην 
Αυτοτελή Υπηρεσία Εποπτείας ΟΤΑ, με ευθύνη του 
Περιφερειάρχη, έκθεση με τις διαδικασίες κατάρτισης 
του Πενταετούς Επιχειρησιακού Προγράμματος, εγκε¬ 
κριμένη από το Περιφερειακό Συμβούλιο. 

6. Το εγκεκριμένο Πενταετές Επιχειρησιακό Πρόγραμ¬ 
μα, μετά τον έλεγχο νομιμότητας για την τήρηση της 
διαδικασίας κατάρτισής του από την Αυτοτελή Υπηρε¬ 
σία Εποπτείας ΟΤΑ της Αποκεντρωμένης Διοίκησης, 
καταχωρείται στην ιστοσελίδα της Περιφέρειας και 
δημοσιοποιείται και με κάθε άλλο πρόσφορο μέσο. 

Άρθρο 5 

Όργανα και διαδικασία παρακολούθησης, 
υλοποίησης και αξιολόγησης του Πενταετούς 
Επιχειρησιακού Προγράμματος 

1. Το Περιφερειακό Συμβούλιου εγκρίνει και παρακο¬ 
λουθεί το Πενταετές Επιχειρησιακό Πρόγραμμα. 


2. Η Εκτελεστική Επιτροπή συντονίζει την κατάρτιση 
και έχει την ευθύνη της υλοποίησης του Πενταετούς 
Επιχειρησιακού Προγράμματος. 

3. Η Διεύθυνση Αναπτυξιακού Προγραμματισμού: 

α) επικουρεί την Εκτελεστική Επιτροπή και το Περι¬ 
φερειακό Συμβούλιο στην άσκηση των πιο πάνω αρμο¬ 
διοτήτων τους. 

β) συνεργάζεται με τις λοιπές υπηρεσίες της Περι¬ 
φέρειας, το Περιφερειακό Ταμείο Ανάπτυξης, τις υπη¬ 
ρεσίες των λοιπών Νομικών Προσώπων καθώς επίσης 
και με τις συντονιστικές μητροπολιτικές επιτροπές στις 
Μητροπολιτικές Περιφέρειες και συντάσσει την ενδιά¬ 
μεση και την τελική έκθεση αξιολόγησης, τις οποίες 
υποβάλλει στην Εκτελεστική Επιτροπή. Η Εκτελεστική 
Επιτροπή εισηγείται τις εκθέσεις στο Περιφερειακό 
Συμβούλιο για συζήτηση και ψήφιση. 

γ) υποβάλλει περιοδικές εκθέσεις στο Περιφερειακό 
Συμβούλιο. 

4. Η ενδιάμεση έκθεση αξιολόγησης συντάσσεται με 
την ολοκλήρωση του απολογισμού του τρίτου έτους της 
περιφερειακής περιόδου και η τελική έκθεση αξιολόγη¬ 
σης συντάσσεται κατά το τελευταίο δίμηνο της περιφε¬ 
ρειακής περιόδου. Μετά την ενδιάμεση αξιολόγηση είναι 
δυνατή η αναθεώρηση των στόχων του Πενταετούς Επι¬ 
χειρησιακού Προγράμματος με αιτιολογημένη απόφαση 
του Περιφερειακού Συμβουλίου, η οποία λαμβάνεται με 
την απόλυτη πλειοψηφία του συνόλου των μελών του. 

5. Με σκοπό την αντικειμενικότερη αξιολόγηση του 
Επιχειρησιακού Προγράμματος χρησιμοποιούνται δεί¬ 
κτες αποτελεσματικότητας, που επιτρέπουν να εκτιμη- 
θεί ο βαθμός επίτευξης των στόχων, με βάση τα απο¬ 
τελέσματα των δράσεων και δείκτες αποδοτικότητας, 
που συσχετίζουν το κόστος πραγματοποίησης με τις 
εκροές των δράσεων. 

6. Το Υπουργείο Εσωτερικών συγκεντρώνει ηλεκτρο¬ 
νικά σε ειδικά διαμορφωμένη βάση δεδομένων στοιχεία 
των Επιχειρησιακών Προγραμμάτων με σκοπό την επε¬ 
ξεργασία τους για τη χάραξη εθνικής πολιτικής μέσα 
από την εποπτεία και παρακολούθηση της αναπτυξια¬ 
κής και λειτουργικής πορείας των περιφερειών. 

ΜΕΡΟΣ Γ: 

ΠΕΡΙΕΧΟΜΕΝΟ, ΔΟΜΗ 
ΤΩΝ ΕΤΗΣΙΩΝ ΠΡΟΓΡΑΜΜΑΤΩΝ ΔΡΆΣΗΣ 

Άρθρο 6 

Δομή και περιεχόμενο 
των Ετήσιων Προγραμμάτων Δράσης 

Το Πενταετές Επιχειρησιακό Πρόγραμμα εξειδικεύεται 
σε Ετήσιο Πρόγραμμα Δράσης της Περιφέρειας και σε 
Ετήσια Προγράμματα Δράσης των Νομικών Προσώπων 
της, τα οποία καταρτίζονται κάθε έτος της περιφερει¬ 
ακής περιόδου και αντιστοιχούν στην οργανωτική δομή 
των υπηρεσιών τους. 

Στα Ετήσια Προγράμματα Δράσης προσδιορίζονται οι 
δράσεις ή τμήματα πολυετών δράσεων του Πενταετούς 
Επιχειρησιακού Προγράμματος, που θα υλοποιηθούν 
από τις υπηρεσίες της Περιφέρειας και των Νομικών της 
Προσώπων κάθε έτος. Γ ια κάθε δράση συμπληρώνεται 
σχετικό έντυπο-πίνακας προγραμματισμού. 

Ως προσχέδιο Ετήσιου Προγράμματος Δράσης για 
το πρώτο έτος της περιφερειακής περιόδου και έως 
30/9/2014 δύναται να λογίζεται ο αντίστοιχος ετήσιος 

προϋπολογισμός και το ετήσιο πρόγραμμα έργων, προ¬ 
μηθειών και εργασιών. Το Ετήσιο Πρόγραμμα Δράσης, 
του πρώτου έτους της περιφερειακής περιόδου ορι- 
στικοποιείται με την ολοκλήρωση της κατάρτισης του 
Πενταετούς Επιχειρησιακού Προγράμματος. 

Στο Ετήσιο Πρόγραμμα Δράσης μπορεί να τροποποι¬ 
είται ο προγραμματισμός υλοποίησης των δράσεων που 
έχουν προβλεφθεί στο Πενταετές Επιχειρησιακό Πρό¬ 
γραμμα λαμβανομένων υπ’ όψη των προτεραιοτήτων. Το 
Ετήσιο Πρόγραμμα μπορεί επίσης να περιλαμβάνει νέες 
δράσεις, οι οποίες δεν έχουν προβλεφθεί στο επιχειρη¬ 
σιακό πρόγραμμα, εφόσον εντάσσονται στη στρατηγική 
και στις αναπτυξιακές προτεραιότητες της Περιφέρειας. 

ΜΕΡΟΣ Δ: 

ΟΡΓΑΝΑ ΚΑΙ ΔΙΑΔΙΚΑΣΙΑ ΚΑΤΑΡΤΙΣΗΣ, 
ΠΑΡΑΚΟΛΟΥΘΗΣΗΣ ΚΑΙ ΑΠΟΛΟΓΙΣΜΟΥ 
ΤΩΝ ΕΤΗΣΙΩΝ ΠΡΟΓΡΑΜΜΑΤΩΝ ΔΡΑΣΗΣ 
ΤΩΝ ΟΤΑ Β' ΒΑΘΜΟΥ 

Αρθρο 7 

Όργανα, διαδικασία κατάρτισης, τρόπος υποβολής 
των Ετησίων Προγραμμάτων Δράσης 

Η Εκτελεστική Επιτροπή, με την υποστήριξη της Διεύ¬ 
θυνσης Αναπτυξιακού Προγραμματισμού, συγκεντρώνει, 
αξιολογεί τις προτάσεις των υπηρεσιών της Περιφέρει¬ 
ας και συντάσσει σχέδισ του Ετήσιου Προγράμματος 
Δράσης τσ σπσίσ υπσβάλλει στην Οικονομική Επιτροπή 
η οποία με τη σειρά της το υποβάλλει για έγκριση στο 
Περιφερειακό Συμβούλιο. 

Η Περιφερειακή Επιτροπή Διαβούλευσης, μετά από 
παραπομπή του Περιφερειακού Συμβουλίου, γνωμοδοτεί 
επί του σχεδίου του Ετήσιου Προγράμματος Δράσης. 

Έως 30 Σεπτεμβρίου κάθε έτους ολοκληρώνονται οι 
διαδικασίες για τη σύνταξη προσχεδίου Ετήσιου Προ¬ 
γράμματος Δράσης και σι διαδικασίες διαβούλευσης. 

Τσ Ετήσιο Πράγραμμα Δράσης των περιφερειακών 
ιδρυμάτων καταρτίζεται από την εκτελεστική επιτρσπή 
και εγκρίνεται από τσ Δισικητικό Συμβούλιο αυτών. 

Το Ετήσιο Πρόγραμμα Δράσης των λοιπών Νομικών 
Προσώπων της Περιφέρειας καταρτίζεται απά τον Πρά- 
εδρο και εγκρίνεται από το Διοικητικό Συμβούλιο αυτών. 

Τα Ετήσια Προγράμματα Δράσης των Νομικών Προσώ¬ 
πων ενσωματώνσνται στσ Ετήσιο Πράγραμμα Δράσης 
της Περιφέρειας. 

Το Ετήσιο Πράγραμμα Δράσης της Περιφέρειας υπο¬ 
βάλλεται για έλεγχο στον Ελεγκτή Νομιμότητας. 

Το εγκεκριμένο Ετήσιο Πρόγραμμα Δράσης, μετά τον 
έλεγχο νομιμότητας καταχωρίζεται στην ιστοσελίδα 
της Περιφέρειας και δημσσισπσιείται με κάθε άλλα 
πρόσφσρο μέσα. 

Τροποποίηση του Ετήσιου Προγράμματος Δράσης της 
Περιφέρειας επιτρέπεται ύστερα απά αιτισλσγημένη 
απάφαση ταυ Περιφερειακού Συμβουλίου. 

Άρθρο 8 

Οργανα και διαδικασία παρακολσύθησης 
και απολογισμού των Ετησίων Προγραμμάτων Δράσης 

Η Διεύθυνση Αναπτυξιακού Προγραμματισμού: 

α. Κατά τη διάρκεια εφαρμογής του Ετήσιου Προγράμ¬ 
ματος Δράσης της Περιφέρειας, συντάσσει εκθέσεις 
παρακολούθησης σε συνεργασία με τις αρμάδιες υπη¬ 


ρεσίες, ανά τακτά χρονικά διαστήματα που ορίζονται 
με απάφαση του Περιφερειάρχη. Οι εν λάγω εκθέσεις 
υποβάλλονται στην Εκτελεστική Επιτροπή η οποία ει- 
σηγείται στο Περιφερειακό Συμβούλιο. 

β. Πριν από τη σύνταξη του οικονομικού απολογι¬ 
σμού, αφού λάβει υπάψη τις απολογιστικές εκθέσεις 
των υπηρεσιών, τσυ Περιφερειακού Ταμείσυ Ανάπτυξης, 
των υπηρεσιών των λοιπών Νομικών Προσώπων καθώς 
επίσης και των συντονιστικών μητροπσλιτικών επιτρο¬ 
πών συντάσσει έκθεση με τον απολογισμέ τσυ ετησίου 
προγράμματος δράσης του προηγούμενου έτους την 
οποία υποβάλλει στην Εκτελεστική Επιτροπή. 

Άρθρο 9 

Μεταβατική διάταξη 

Για την κατάρτιση, παρακολούθηση, αξιολάγηση, επι- 
καιρσποίηση και αναθεώρηση των Πενταετών Επιχειρη¬ 
σιακών Προγραμμάτων και των Ετήσιων Προγραμμάτων 
Δράσης της αυτοδιοικητικής περιόδσυ 2014-2019 δύνα- 
ται να γίνει χρήση των οδηγών κατάρτισης επιχειρησι¬ 
ακού προγράμματος ΟΤΑ β' βαθμού και παρακολούθη¬ 
σης, αξιολάγησης επικαιροποίησης και αναθεώρησης 
του επιχειρησιακού προγράμματος ΟΤΑ β' βαθμού της 
αυτοδιοικητικής περιάδου 2010-2014. 

Σε περίπτωση πσυ διαπιστώνεται άτι σι ανωτέρω 
σδηγοί δεν εναρμονίζονται με νεώτερες κανονιστικές 
διατάξεις η εναρμόνιση γίνεται μετά απά σχετική ενη¬ 
μέρωση και έγγραφη οδηγία του Υπουργού Εσωτερικών. 

Αρθρο 10 
Έναρξη ισχύος 

Η ισχύς της παρσύσας αρχίζει από τη δημοσίευσή της 
στην Εφημερίδα της Κυβερνήσεως. 

Η αριθμ. 74754/2010 (ΦΕΚ Β' 2043/30.12.2010) υπουργική 
απόφαση καταργείται. 


ΠΑΡΑΡΤΗΜΑ 

Στσ Παράρτημα συγκεντρώνσνται και ορίζσνται οι 
βασικοί άροι που χρησιμοποιούνται στην ανωτέρω 
απάφαση και αφορσύν στην κατάρτιση των Πενταετών 
Επιχειρησιακών Πρσγραμμάτων των Ο.Τ.Α. β' βαθμσύ 
για την αυτοδιοικητική περίοδο 2014-2019. 

Αναπτυξιακές Προτεραιότητες 

Αναπτυξιακές προτεραιότητες της Περιφέρειας απο¬ 
τελούν γενικές κατευθύνσεις της Περιφερειακής αρχής 
που καθοδηγούν και προσανατολίζουν τις ειδικότερες 
αποφάσεις των υπηρεσιών κατά το σχεδίασμά των δρά¬ 
σεων. Οι αναπτυξιακές προτεραιάτητες εκφράζονται 
στο επιχειρησιακό πρόγραμμα με τη μορφή αξόνων οι 
οποίοι εξειδικεύονται σε μέτρα και τα μέτρα σε στό¬ 
χους. 

Αναπτυξιακό Όραμα 

Συνοπτική διατύπωση της μελλοντικής επιθυμητής κα¬ 
τάστασης της Περιφέρειας ως γεωγραφικής - χωρικής 
ενάτητας και ως οργανισμού, για την επόμενη μεσοπρό¬ 
θεσμη περίοδο (πενταετία), την οποία θα επιδιώξει με 
την εφαρμογή της στρατηγικής που θα επιλέξει και με 
την ευρύτερη δυνατή κοινωνική συναίνεση. Περιλαμβάνει 
το όραμα τοπικής ανάπτυξης και το άραμα εσωτερικής 
ανάπτυξης της Περιφέρειας ως οργανισμού. 

Αξιολάγηση της υφιστάμενης κατάστασης 

Διαδικασία κατά την απσία εντσπίζονται τα θετικά 

και τα αρνητικά χαρακτηριστικά της περιοχής και του 
εσωτερικού περιβάλλοντος της Περιφέρειας, σε συν- 
δυασμά με τον εντοπισμά των θετικών και αρνητικών 
παραγάντων του εξωτερικού περιβάλλοντος. 

Η αξιολάγηση της υφιστάμενης κατάστασης περιλαμ¬ 
βάνει τουλάχιστον: 

α. Τα κρίσιμα ζητήματα ανάπτυξης, τα οποία είναι 
σκάπιμο να αντιμετωπιστούν απά την Περιφέρεια., κατά 
την επόμενη μεσοπρόθεσμη περίοδο, ιεραρχημένα κατά 
σειρά προτεραιότητας. 

β. Τα μειονεκτήματα και τα πλεονεκτήματα της πε¬ 
ριοχής της Περιφέρειας ως προς τα κρίσιμα ζητήματα, 
τις ανάγκες των Δήμων και των πολιτών και την εκτι- 
μώμενη ζήτηση για την παροχή υπηρεσιών σε επίπεδο 
Περιφέρειας. 

γ. Τις δυνατότητες και τις υφιστάμενες αδυναμίες των 
υπηρεσιών της Περιφέρειας, και των Νομικών Προσώπων 
της, σε σχέση με τις λειτουργίες που επιτελούν, το αν¬ 
θρώπινο δυναμικό και την υλικοτεχνική υποδομή τους, 
την ποιότητα των παρεχόμενων υπηρεσιών, καθώς και 
σε σχέση με την οικονομική τους κατάσταση. 

δ. Τις ευκαιρίες και τους περιορισμούς από εξωγενείς 
παράγοντες (όπως θεσμικό πλαίσιο, εθνικές και ευρω¬ 
παϊκές πολιτικές και χρηματοδοτήσεις). 

Άξονας 

Γ ενική προτεραιότητα του Επιχειρησιακού Προγράμ¬ 
ματος. Οι αναπτυξιακές προτεραιότητες του Ο.Τ.Α. δι¬ 
ατυπώνονται με τη μορφή αξόνων. 

Άξονες Πενταετών Επιχειρησιακών Προγραμμάτων 
ΟΤΆ 

Οι άξονες των Πενταετών Επιχειρησιακών Προγραμ¬ 
μάτων καθορίζονται ως εξής: 
α..«Περιβάλλον και ποιότητα ζωής, 
β. «Κοινωνική μέριμνα, υγεία, παιδεία, πολιτισμός και 
αθλητισμός». 

γ. «Τοπική οικονομία και απασχόληση», 
δ. «Βελτίωση διοικητικής ικανότητας και της οικονο¬ 
μικής κατάστασης της Περιφέρειας». 

Ο άξονας «Βελτίωση διοικητικής ικανότητας και της 
οικονομικής κατάστασης της Περιφέρειας», αποσκο¬ 
πεί στην ανάπτυξη της Περιφέρειας, και των Νομικών 
Προσώπων της, ως οργανισμών, και στη βελτίωση των 
σχέσεών τους με τους πολίτες, τους δημόσιους και τους 
τοπικούς φορείς. Ο άξονας αυτός ενδεικτικά αφορά: 

α. Στη γενική οργάνωση και λειτουργία της Περιφέ¬ 
ρειας, καθώς και σε ζητήματα αποτελεσματικότητας, 
αποδοτικότητας και χρηστής περιφερειακής διοίκησης. 

β. Στις οριζόντιες ή υποστηρικτικές λειτουργίες της 
Περιφέρειας και των Νομικών Προσώπων της. 

γ. Στις ανάγκες υποστήριξης των οργάνων διοίκησης 
και των υπηρεσιών για την αποδοτικότερη και αποτελε¬ 
σματικότερη άσκηση των αρμοδιοτήτων τους, καθώς και 
για τη γενικότερη βελτίωση της διοικητικής ικανότητας 
της Περιφέρειας. 

Αποτύπωση της υφιστάμενης κατάστασης 
Η αποτύπωση της υφιστάμενης κατάστασης περιλαμ¬ 
βάνει: 

α. Τα βασικά γεωγραφικά, πληθυσμιακά, κοινωνικά, οι¬ 
κονομικά, χωροταξικά, πολεοδομικά, περιβαλλοντικά και 
αναπτυξιακά χαρακτηριστικά της περιοχής του Ο.Τ.Ά., 
καθώς και των σχέσεων και των αλληλεξαρτήσεών του 
με την ευρύτερη περιοχή. 


Για το σκοπό αυτό και για τα δεδομένα που έχουν 
γεωχωρική αναφορά (άμεση ή έμμεση) μπορούν να 
αξιοποιούνται διαδικτυακές υπηρεσίες επισκόπησης 
(νίθνν δθΓνίοθδ) και τηλεφόρτωσης (άοννηΙοεά εοΓνίαβε) 
που έχουν αναπτυχθεί από φορείς του Δημοσίου και 
επιτρέπουν την εποπτεία και τη λήψη των ψηφιακών 
γεωχωρικών τους δεδομένων μέσω διαδικτυακών και 
άθεΚΐορ εφαρμογών. 

Στο βαθμό που οι Περιφέρειες έχουν ψηφιακά γεω- 
χωρικά δεδομένα, αυτά είναι σκόπιμο να συνοδεύονται 
από κατάλογο μεταδεδομένων και να παρέχεται από 
διαδικτυακή υπηρεσία η δυνατότητα χρήσης τους μέσω 
διαδικτυακών και άΘ3ΐ<ΐορ εφαρμογών. Για τα παραπά¬ 
νω λαμβάνονται υπ’ όψιν οι διατάξεις του Ν. 3882/2010 
(ΦΕΚ Α7166/22.9.2010) και οι διατάξεις του άρθρου 11 
παρ. 11 του Ν. 4269/2014 (ΦΕΚ Α'/142/28.6.2014) 

β. Τα βασικά οργανωτικά και οικονομικά χαρακτηρι¬ 
στικά του Ο.Τ.Α. και των Νομικών του Προσώπων ως 
οργανισμών. 

Δείκτες Αποτελέσματος, 

Παρακολουθείται η επίτευξη των στόχων του Πεντα¬ 
ετούς Επιχειρησιακού Προγράμματος. Γ ια την παρακο¬ 
λούθηση των στόχων του Πενταετούς Επιχειρησιακού 
Προγράμματος αξιοποιούνται Δείκτες Αποτελέσματος, 
με τους οποίους αξιολογείται η αποτελεσματικότητα 
των δράσεων του. Οι Δείκτες Αποτελέσματος είναι 
κατάλληλα επιλεγμένα ποσοτικά μεγέθη ή λόγος δύο 
ποσοτικών μεγεθών που μετρούν (άμεσα ή έμμεσα) τα 
χαρακτηριστικά της υφιστάμενης κατάστασης της πε¬ 
ριοχής και του εσωτερικού περιβάλλοντος της Περι¬ 
φέρειας και παρακολουθούν τις αλλαγές τους κατά τη 
διάρκεια υλοποίησης των δράσεων. Χρησιμεύουν για την 
ποσοτικοποίηση των στόχων του Πενταετούς Επιχειρη¬ 
σιακού Προγράμματος προκειμένου να διευκολυνθεί η 
παρακολούθηση της προόδου επίτευξής τους. 

Δείκτες Εισροών 

Οι Δείκτες Εισροών είναι ποσοτικά μεγέθη που εκτι¬ 
μούν την πρόοδο υλοποίησης μιας δράσης μετρώντας 
τους πόρους που καταναλώνονται για την υλοποίηση 
της δράσης, σε ένα χρονικό διάστημα. 

Ο πλέον συνήθης Δείκτης Εισροών είναι οι δαπάνες 
υλοποίησης μιας δράσης, οι οποίες στην αρχή κάθε 
έτους πρέπει να προϋπολογίζονται και να αποτυπώνο- 
νται στον οικονομικό προϋπολογισμό του ΟΤΑ. 

Δείκτες Εκροών 

Οι Δείκτες Εκροών είναι ποσοτικά μεγέθη που εκτι¬ 
μούν την πρόοδο υλοποίησης μιας δράσης μετρώντας 
τις εκροές που παράγονται από την υλοποίηση της 
δράσης, σε ένα χρονικό διάστημα. 

Οι εκροές είναι τα επιχειρησιακά αποτελέσματα της 
λειτουργίας της Περιφέρειας, τα οποία στην αρχή κάθε 
έτους πρέπει να καθορίζονται ποσοτικά και να αποτυ- 
πώνονται στο Ετήσιο Πρόγραμμα Δράσης της (επιχει¬ 
ρησιακοί στόχοι). 

Δράσεις 

Σύνολο ενεργειών που εκτελούνται από τις υπηρεσίες 
ή τα όργανα διοίκησης της Περιφέρειας και αποσκο¬ 
πούν στην επίτευξη ενός ή περισσότερων στόχων ενός 
Σχεδίου Δράσης. 

Εκτελεστική Επιτροπή 

Η Εκτελεστική Επιτροπή συγκροτείται από τον Πε¬ 
ριφερειάρχη και τους Αντιπερίφερειάρχες. Συντονίζει 
την κατάρτιση και έχει την ευθύνη της υλοποίησης 

του επιχειρησιακού προγράμματος της Περιφέρειας, 
το οποίο και εισηγείται στο Περιφερειακό Συμβούλιο. 
Η Εκτελεστική Επιτροπή έχει τη γενική εποπτεία της 
προόδου των εργασιών της Διεύθυνσης Αναπτυξιακού 
Προγραμματισμού. 

Έντυπο - Πίνακας Προγραμματισμού 
ΣτοΈντυπο - Πίνακα προγραμματισμού κατ’ ελάχιστον 
προσδιορίζονται: 

α. Ο άξονας και το μέτρο του επιχειρησιακού προ¬ 
γράμματος, όπου εντάσσεται η δράση. 

β. Οι στόχοι του μέτρου στην επίτευξη των οποίων 
θα συμβάλλουν τα αναμενόμενα αποτελέσματα της 
δράσης. 

γ. Οι εκροές που θα παραχθούν από την υλοποίηση 
της δράσης (Δείκτες Εκρσών). 
δ. Οι φάσεις υλσποίησης της δράσης, 
ε. Η υπηρεσία του Ο.Τ.Α. και των Νομικών Προσώπων 
του που προτείνει τη δράση. 

στ. Η υπηρεσία του Ο.Τ.Α. και των Νομικών Προσώπων 
του που είναι υπεύθυνη για την υλοποίηση της δράσης, 
ζ. Η χωρσθέτηση της δράσης, 
η. Τσ χρσνοδιάγραμμα υλσποίησης, ανά έτσς για τα 
πενταετή επιχειρησιακά προγράμματα και ανά τρίμηνο 
για τα ετήσια πρσγράμματα δράσης. 

θ. Οι αναγκαίοι ανθρώπινοι και υλικοί πόροι και άλλες 
προϋποθέσεις για την υλοποίηση της δράσης. 

ι. Ο προϋπολογισμός δαπανών και οι πηγές χρημα¬ 
τοδότησης. 

Επιχειρησιακό Σχέδιο 

Έγγραφο που αποτελεί μέρος του Πενταετούς Επι¬ 
χειρησιακού Προγράμματος και περιλαμβάνει: α) σχέδια 
δράσης για την εφαρμογή της στρατηγικής κατά την 
επόμενη πενταετία β) εξειδίκευση των δράσεων, που 
θα υλοποιηθούν από τις υπηρεσίες της Περιφέρειας και 
τα Νομικά της Πρόσωπα ή σε συνεργασία με άλλους 
φορείς, γ) Οικονομικό Προγραμματισμό εσόδων και δα¬ 
πανών και δ) Δείκτες Παρακολούθησης και Αξιολόγησης 
του Προγράμματος. 

Επιχειρησιακός Σχεδιασμός 

Η διαδικασία κατάρτισης του επιχειρησιακού σχεδίου. 
Έργα 

ΩςΈργα νοούνται δράσεις που εκτελούνται εφ’ άπαξ, 
με καθορισμένη χρονική έναρξη και πέρας υλοποίησης. 
Τα έργα, ενδεικτικά, είναι δυνατό να περιλαμβάνουν: 
σχεδίασμά, μελέτη, κατασκευή και συντήρηση τεχνι¬ 
κών έργων, έργων περιβάλλοντος, έρευνες και μελέτες, 
ενέργειες κατάρτισης, ενέργειες δημοσιότητας, κανο¬ 
νιστικές ρυθμίσεις. 

Ετήσιο Πρόγραμμα Δράσης 

Τα Ετήσια Προγράμματα Δράσης προκύπτουν από την 
κατ' έτος εξειδίκευση του Πενταετούς Επιχειρησιακού 
Προγράμματος και διακρίνονται σε Ετήσιο Πρόγραμμα 
του ΟΤΑ και σε Ετήσια Προγράμματα Δράσης των Νο¬ 
μικών Προσώπων. Σε αυτά προσδιορίζονται αναλυτικά οι 
δράσεις ή τμήματα πολυετών δράσεων του πενταετούς 
επιχειρησιακού προγράμματος, που θα υλοποιηθούν από 
τις υπηρεσίες του Ο.Τ.Α. και των Νομικών του Προσώ¬ 
πων κάθε έτος. 

Το Ετήσιο Πρόγραμμα συντάσσεται από την εκτε¬ 
λεστική επιτροπή με την υποστήριξη της Διεύθυνσης 
Αναπτυξιακού Προγραμματισμού, υποβάλλεται στην οι¬ 
κονομική επιτροπή και εγκρίνεται από το περιφερειακό 
συμβούλιο. 


Το Ετήσιο Πρόγραμμα Δράσης των περιφερειακών 
ιδρυμάτων καταρτίζεται από την εκτελεστική επιτροπή 
και εγκρίνεται από το Διοικητικό Συμβούλιο αυτών. 

Το Ετήσιο Πρόγραμμα Δράσης των λοιπών Νομικών 
Προσώπων της Περιφέρειας καταρτίζεται από τον Πρό¬ 
εδρο και εγκρίνεται από το Διοικητικό Συμβούλιο αυτών. 

Κατευθυντήριες αρχές 

Η φιλοσοφία, οι αξίες και οι γενικές αρχές για τον 
τρόπο προσέγγισης της αποστολής και του οράμα¬ 
τος, για τον τρόπο διαχείρισης των σχέσεων με τους 
πολίτες, για τον τρόπο διοίκησης και εκτέλεσης των 
δραστηριοτήτων και για τον τρόπο διαχείρισης των 
πόρων της Περιφέρειας. 

Αειτσυργίες 

Συνεχώς επαναλαμβανόμενες δραστηριότητες των 
υπηρεσιών ή των σργάνων δισίκησης της Περιφέρειας, 
οι οποίες υλοποιούνται μέσω αλληλουχίας ενεργειών. 

Οι συνεχείς λειτσυργίες είναι δυνατό να περιλαμβά¬ 
νουν: 

α. Κύριες λειτουργίες δηλ. δραστηριότητες μέσω των 
οπσίων ασκσύνται σι αρμσδιότητες και εκπληρώνεται ο 
σκοπός της Περιφέρειας (όπως δραστηριότητες ανα¬ 
πτυξιακές, πσλιτιστικές, αθλητισμσύ, προστασίας πε¬ 
ριβάλλοντος), 

β. Οριζόντιες ή Υποστηρικτικές λειτουργίες, των οποί¬ 
ων ο ρόλος συνίσταται στην παροχή υπηρεσιών υπσ- 
στήριξης στις υπηρεσίες και τα όργανα διοίκησης της 
Περιφέρειας και των Νσμικών Προσώπων του (όπως 
διοίκηση προσωπικού, οικονομική διαχείριση, πρσμήθει- 
ες, δισικητική υποστήριξη, νσμική υποστήριξη, υπσστή- 
ριξη του προγραμματισμού, σχεδιασμός, ανάπτυξη και 
παραγωγική λειτουργία πληροφοριακών συστημάτων). 

Μέτρα 

Είναι η αμέσως επόμενη υποδιαίρεση ενός Άξσνα. 
Κάθε Άξονας αναλύεται σε ένα σύνολα συναφών Μέ¬ 
τρων. Κάθε Μέτρα περιλαμβάνει έναν ή περισσότερσύς 
συναφείς στόχους. 

Μέτρα πενταετών επιχειρησιακών προγραμμάτων 
ΟΤΑ 

Ενδεικτικά τα μέτρα των πενταετών επιχειρησιακών 
προγραμμάτων αφορούν: Υποδομές, Περιβάλλον, Υγεία, 
Πολιτισμό και Αθλητισμό, Απασχόληση, Τσυριστική ανά¬ 
πτυξη, Φυτική, Ζωική Παραγωγή, Αλιεία, Ενέργεια-Φυ- 
σικοί Πόρσι, Οικσνομικά της Περιφέρειας, καθώς και 
ανάπτυξη του ανθρώπινου δυναμικού της Περιφέρειας, 
και των Νομικών Προσώπων τσυ, πληροφσριακά συστή¬ 
ματα και συστήματα βελτίωσης της διοικητικής ικανό¬ 
τητας της Περιφέρειας, ολοκληρωμένες ηλεκτρονικές 
υπηρεσίες στσν πσλίτη κ.λπ. 

Πενταετές Επιχειρησιακό Πρόγραμμα Περιφέρειας 

Έγγραφο που έχει εγκριθεί από το Περιφερειακό 
Συμβούλιο. Το Πενταετές Επιχειρησιακό Πρόγραμμα 
συνιστά ένα ολοκληρωμένο πρόγραμμα περιφερειακής 
και οργανωτικής ανάπτυξης των Ο.Τ.Α. 'β’ βαθμού σε 
εναρμόνιση με τις κατευθύνσεις αναπτυξιακού και χω¬ 
ρικού σχεδιασμού σε περιφερειακό και εθνικό επίπεδο. 

Εμπεριέχει ένα συνεκτικό σύνσλσ Αξόνων Πρστεραιό- 
τητας για δράσεις περιφερειακής ανάπτυξης και απσ- 
σκοπεί στην υλοποίηση τσυ αναπτυξιακσύ σχεδιασμσύ 
τσυ ΟΤΑ β’ βαθμσύ. Στο Επιχειρησιακό Πρόγραμμα κα¬ 
θορίζονται οι στρατηγικοί στόχοι και οι προτεραιότητες 
της τοπικής ανάπτυξης, καθώς και η οργάνωση των 
υπηρεσιών του ΟΤΑ και των Νομικών του Προσώπων και 

παράλληλα εξειδικεύονται οι δράσεις της πενταετίας 
για την επίτευξη των στάχων αυτών. 

Περιοχή ΟΤΑ 

Οριοθετημένη γεωγραφική ενότητα που αποτελεί την 
εδαφική επικράτεια της Περιφέρειας. 

Στόχοι 

Επιδιωκόμενες αλλαγές της υφιστάμενης κατάστα¬ 
σης της περιοχής και του εσωτερικού περιβάλλοντος 
της Περιφέρειας, που αποσκοπούν στην εκπλήρωση 
της αποστολής και στην επίτευξη του οράματος της 
Περιφέρειας. 

Αντιστοιχούν στα κρίσιμα ζητήματα, που αποφασίζουν 
τα όργανα διοίκησης ότι θα αντιμετωπιστούν από την 
Περιφέρεια κατά την επόμενη πενταετία και εξειδικεύ¬ 
ονται προκειμένου να προσδιοριστούν οι ειδικότεροι 
στόχοι ενός σχεδίου δράσης. 

Για την επίτευξη ενός στόχου ορίζεται η αρμόδια 
υπηρεσία, η οποία καταρτίζει το σχετικό σχέδιο δράσης. 

Ανάλογα με το σκοπό τους, οι στόχοι διακρίνονται σε 
στόχους τοπικής ανάπτυξης και στόχους εσωτερικής 
ανάπτυξης. 

Ανάλογα με το πόσες κάθετες υπηρεσίες εμπλέκονται 
στην επίτευξή τους οι στόχοι τοπικής ανάπτυξης δια- 
κρίνονται σε υπηρεσιακούς και σε δια- υπηρεσιακούς. 

Οι συναφείς Στόχοι ομαδοποιούνται σε προτεραιότη¬ 
τες - Μέτρα και τα συναφή Μέτρα ομαδοποιούνται σε 
γενικότερες προτεραιότητες - Άξονες. 

Οι Στόχοι, τα Μέτρα και οι Άξονες συγκροτούν ιεραρ¬ 
χικό διάγραμμα, στο οποίο γίνεται σταδιακή εξειδίκευση 
της αποστολής και του οράματος της Περιφέρειας. 

Στρατηγική 

Συνεκτικό σύνολο προτεραιοτήτων και πολιτικών που 
αποσκοπούν στην εκπλήρωση της αποστολής και στην 
επίτευξη του οράματος της Περιφέρειας. Η διαμόρφωση 
της στρατηγικής σημαίνει: 

α) τον προσδιορισμό των κρίσιμων ζητημάτων περιφε¬ 
ρειακής ανάπτυξης που θα αντιμετωπίσει η Περιφέρεια 
και 

β) τη διαμόρφωση των κατάλληλων εσωτερικών στρα¬ 
τηγικών επιλογών που θα διασφαλίζουν επιτυχή προ¬ 
σέγγιση των ως άνω στόχων περιφερειακής ανάπτυξης. 

Η στρατηγική αποτελεί το πλαίσιο για την κατάρτιση 
των Σχεδίων Δράσης και πρέπει να είναι συμβατή με 
την αποστολή, το όραμα και τις αρχές λειτουργίας και 
διακυβέρνησης της Περιφέρειας. 

Στρατηγικοί Στόχοι 

Η διατύπωση της στρατηγικής του Ο.Τ.Ά. γίνεται μέσω 
του καθορισμού γενικών στρατηγικών στόχων. 


Ενδεικτικά, οι στρατηγικοί στόχοι αφορούν; 

α. Στην προώθηση της οικονομικής, κοινωνικής και 
πολιτιστικής ανάπτυξης της περιοχής. 

β. Στην ικανοποίηση των αναγκών των αποδεκτών 
των υπηρεσιών του. 

γ. Στην αναβάθμιση της διοικητικής ικανότητας της 
Περιφέρειας (με τη βελτίωση της λειτουργίας των υπη¬ 
ρεσιών και των οργάνων της, την ανάπτυξη του ανθρώ¬ 
πινου δυναμικού και της υλικοτεχνικής υποδομής της). 

δ. Στη βελτίωση της οικονομικής της κατάστασης. 

Στρατηγικό Σχέδιο 

Έγγραφο που έχει εγκριθεί από το Περιφερειακό Συμ¬ 
βούλιο, μετά από εισήγηση της εκτελεστικής επιτροπής, 
αποτυπώνει τη διαδικασία του στρατηγικού σχεδιασμού 
και αποτελεί μέρος του Πενταετούς Επιχειρησιακού 
Προγράμματος. Το εγκεκριμένο από το Περιφερειακό 
συμβούλιο στρατηγικό σχέδιο τίθεται προς συζήτηση 
στην Περιφερειακή Επιτροπή Διαβούλευσης και παράλ¬ 
ληλα δημοσιοποιείται για διαβούλευση με καταχώρηση 
στην ιστοσελίδα της Περιφέρειας. 

Στρατηγικός Σχεδιασμός 

Συστηματική διαδικασία καθορισμού της στρατηγικής 
μέσω της οπσίας η Περιφέρεια συμφωνεί στις προτε¬ 
ραιότητες που είναι αναγκαίες για την αποστολή της 
και ανταποκρίνονται στο περιβάλλον της. Ο ρόλος του 
είναι να προγραμματίσει, να εφαρμόσει και να κάνει πιο 
λειτουργική τη στρατηγική. 

Σχέδια Δράσης 

Συνεκτικό σύνολο στόχων και δράσεων, πσυ απσσκο- 
πούν στην επίτευξη ενός στόχσυ. Ένα σχέδια δράσης 
περιλαμβάνει στόχους, οι οποίοι αφορούν στους στό¬ 
χους περιφερειακής ανάπτυξης, στην ικανσπσίηση ανα¬ 
γκών των απσδεκτών και στην εσωτερική ανάπτυξη της 
αρμόδιας για το στόχο υπηρεσίας. 

Ένα σχέδιο δράσης περιλαμβάνει ειδικότερους στό¬ 
χους και δράσεις σι οπσίσι πρσκύπτουν από την εξειδί- 
κευση των γενικών στρατηγικών επιλογών. 

Σχέδιο Πενταετούς Επιχειρησιακού Προγράμματος 

Το Επιχειρησιακό Πρόγραμμα, ως έγγραφο, πριν την 
έγκρισή ταυ από τσ Περιφερειακό Συμβσύλισ. 

Η απόφαση αυτή να δημσσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 2014 

ο ΑΝΑΠΛΗΡΩΤΗΣ ΥΠΟΥΡΓΟΣ 

ΘΕΟΦΙΛΟΣ ΛΕΟΝΤΑΡΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοίρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίΟΡίΡή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Λ.Σ. 

200 € 

- 

20 € 

Α,Ε.·Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή αό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά άργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατά (50%) επί της ετήσιας συνδρομής. 

• Το ποσά υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολάκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νινινι.Β\.^{) 


Ηλεκτρονική Διεύθυνση: Ιι11ρ://νννννν.6(.9Γ - β-πιοΜ: νν6ΐ)πΐ38(6τ.6(@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































